ਚਿੱਤਰਾ ਸੋਮਨ
ਚਿਤਰਾ ਕੁਲਥਮੁਰੀਲ ਸੋਮਨ (ਅੰਗ੍ਰੇਜ਼ੀ: Chitra Kulathummuriyil Soman; ਜਨਮ 10 ਜੁਲਾਈ 1983) ਦਾ ਜਨਮ ਕੋਟਾਯਮ, ਕੇਰਲ ਵਿੱਚ ਹੋਇਆ ਸੀ। ਉਸਦੇ ਪਿਤਾ ਕੋਟਾਯਮ ਤੋਂ ਹਨ ਅਤੇ ਉਸਦੀ ਮਾਂ ਕਾਂਜੀਰਪੱਲੀ, ਕੇਰਲਾ ਤੋਂ ਹੈ। ਉਹ ਇੱਕ ਭਾਰਤੀ ਦੌੜਾਕ ਹੈ ਜੋ 400 ਮੀਟਰ ਵਿੱਚ ਮੁਹਾਰਤ ਰੱਖਦੀ ਹੈ। ਸੋਮਨ 2004 ਦੇ ਸਮਰ ਓਲੰਪਿਕ ਵਿੱਚ 4 x 400 ਮੀਟਰ ਰਿਲੇਅ ਵਿੱਚ ਸੱਤੀ ਗੀਤਾ, ਕੇ.ਐਮ. ਬੀਨਮੋਲ ਅਤੇ ਰਾਜਵਿੰਦਰ ਕੌਰ ਦੇ ਨਾਲ ਸੱਤਵੇਂ ਸਥਾਨ 'ਤੇ ਰਿਹਾ। ਇਸ ਟੀਮ ਨੇ ਗੀਤਾ ਦੀ ਬਜਾਏ ਕੇਵਲ ਮਨਜੀਤ ਕੌਰ ਦੀ ਦੌੜ ਨਾਲ ਹੀਟ ਵਿੱਚ 3:26.89 ਮਿੰਟ ਦਾ ਰਾਸ਼ਟਰੀ ਰਿਕਾਰਡ ਬਣਾਇਆ ਸੀ। ਸੋਮਨ ਭਾਰਤੀ ਟੀਮ ਲਈ ਵੀ ਦੌੜਿਆ ਜਿਸਨੇ 2006 ਦੀਆਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ ਸੀ। 2007 ਵਿੱਚ, ਚਿਤਰਾ ਸੋਮਨ ਨੇ 23 ਜੂਨ 2007 ਨੂੰ ਗੁਹਾਟੀ ਵਿਖੇ ਅਤੇ 27 ਜੂਨ 2007 ਨੂੰ ਪੁਏਨ ਵਿਖੇ ਆਯੋਜਿਤ ਏਸ਼ੀਅਨ ਗ੍ਰਾਂ ਪ੍ਰੀ ਸੀਰੀਜ਼ ਵਿੱਚ 400 ਮੀਟਰ ਦੌੜ ਵਿੱਚ ਸੋਨ ਤਗਮਾ ਜਿੱਤਿਆ। ਉਸਨੇ ਜੁਲਾਈ 2007 ਵਿੱਚ ਅੱਮਾਨ ਵਿਖੇ ਹੋਈ ਏਸ਼ੀਅਨ ਅਥਲੈਟਿਕਸ ਚੈਂਪੀਅਨਸ਼ਿਪ ਵਿੱਚ ਭਾਰਤੀ ਮਹਿਲਾ 4×400 ਮੀਟਰ ਰਿਲੇਅ ਟੀਮ ਦੀ ਅਗਵਾਈ ਵੀ ਕੀਤੀ। 2008 ਵਿੱਚ, ਚਿਤਰਾ ਨੇ ਫਰਵਰੀ 2008 ਵਿੱਚ ਦੋਹਾ ਵਿੱਚ ਆਯੋਜਿਤ ਅਥਲੈਟਿਕਸ ਵਿੱਚ ਤੀਸਰੀ ਏਸ਼ੀਅਨ ਇਨਡੋਰ ਚੈਂਪੀਅਨਸ਼ਿਪ ਵਿੱਚ ਭਾਰਤੀ ਮਹਿਲਾ 4 × 400 ਮੀਟਰ ਰਿਲੇਅ ਟੀਮ ਲਈ ਇੱਕ ਹੋਰ ਜਿੱਤ ਦਰਜ ਕਰਕੇ ਆਪਣੀ ਕਲਾਸ ਫਿਰ ਦਿਖਾਈ।

400 ਮੀਟਰ ਵਿੱਚ ਉਸਦਾ ਨਿੱਜੀ ਸਰਵੋਤਮ ਸਮਾਂ 51.30 ਸਕਿੰਟ ਹੈ, ਜੋ ਜੂਨ 2004 ਵਿੱਚ ਚੇਨਈ ਵਿੱਚ ਪ੍ਰਾਪਤ ਕੀਤਾ ਸੀ ।ਉਸਦਾ ਵਿਆਹ 2011 ਵਿੱਚ ਹੋਇਆ ਸੀ ਅਤੇ ਉਹ ਪੰਜਾਬ ਤੋਂ ਹੈ।

ਇਹ ਵੀ ਵੇਖੋ 

 ਕੇਰਲ ਓਲੰਪੀਅਨਾਂ ਦੀ ਸੂਚੀ

ਹਵਾਲੇ 

 
ਭਾਰਤੀ ਉਲੰਪਿਕ ਅਥਲੀਟ
21ਵੀਂ ਸਦੀ ਦੇ ਭਾਰਤੀ ਲੋਕ
21ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
ਜ਼ਿੰਦਾ ਲੋਕ
ਜਨਮ 1983